Δημήτρης Παπαδήμος

Ο Δημήτρης Παπαδήμος (1 Μαΐου 1918 - 3 Μαΐου 1994) ήταν Έλληνας φωτογράφος. 

Γεννήθηκε στο Κάιρο το 1918, μέσα στην ανθούσα εκεί ελληνική παροικία. Με τη φωτογραφία πειραματίστηκε από τα εφηβικά του χρόνια και από νωρίς εκδήλωσε την επιθυμία να ασχοληθεί με τον κινηματογράφο. Συστηματικά, όμως, ασχολήθηκε με τη φωτογραφία στα χρόνια της υπηρεσίας του ως στρατιωτικού φωτογράφου στις Ελληνικές Δυνάμεις Μέσης Ανατολής και στο Γραφείο Τύπου της εξόριστης ελληνικής κυβέρνησης.

Με τη λήξη του πολέμου και την τραγωδία των Δεκεμβριανών, που αποτύπωσε με τον φακό του, ο Παπαδήμος ξεκίνησε ένα νέο κεφάλαιο που συνδύασε τα δύο του πάθη: το ταξίδι και τη φωτογραφία. Κατά τη διάρκεια μιας μεστής σε δουλειά δεκαετίας (1946-1956) και λίγο πριν από τη μόνιμη εγκατάστασή του στην Ελλάδα, ο Παπαδήμος ταξίδεψε στην Αίγυπτο, τη Μεσόγειο και τη Μέση Ανατολή και κατέγραψε τον άνθρωπο και τα έργα του – με ματιά βαθιά ανθρώπινη, αποφεύγοντας τη γραφικότητα. Από τη δουλειά του και τη συνεργασία του με Βρετανούς, κυρίως, συγγραφείς προέκυψαν εκθέσεις και εικονογραφημένα ταξιδιωτικά βιβλία. Παράλληλα, ασχολήθηκε επαγγελματικά και με τον κινηματογράφο, ως φωτογράφος ή βοηθός παραγωγής.
Από το 1956 μέχρι και το 1980 και με ορμητήριο την Αθήνα, ταξίδεψε και φωτογράφισε –εξαντλητικά θα έλεγε κανείς- την Ελλάδα. Ήδη από το 1956 υπήρξε συνεργάτης των Εικόνων και αργότερα των περιοδικών Ηώς και Ταχυδρόμος, ενώ παράλληλα συνεργάστηκε με τον ΕΟΤ και το Μουσείο Ελληνικής Λαϊκής Τέχνης. Το επιστέγασμα της φωτογραφικής του δραστηριότητας υπήρξε η έκδοση, το 1974 από τις εκδόσεις Ολκός, του λευκώματος με τίτλο Η Ελλάδα που Φεύγει. Μετά το θάνατό του το 1994 το αρχείο του, κατόπιν επιθυμίας και του ίδιου, το δώρισε στο τμήμα Ε.Λ.Ι.Α. του Μορφωτικού Ιδρύματος Εθνικής Τραπέζης (Μ.Ι.Ε.Τ) η σύζυγός του Λιάνα Παπαδήμου και ο υιός του Ιωάννης Παπαδήμος. Το αρχείο χρονικά καλύπτει τέσσερις δεκαετίες και γεωγραφικά τη λεκάνη της Μεσογείου με έμφαση στην Αίγυπτο και την Ελλάδα. Το έργο του Παπαδήμου έχει σαν βασικό του άξονα τον άνθρωπο και τα έργα του. Το αρχείο του αριθμεί περίπου 65.000 αρνητικά και τα αντίστοιχά τους κοντάκτ. Τοπία και άνθρωποι από την έρημο, τον Νείλο, το Σινά, την Γκάνα, την Κύπρο, και την ηπειρωτική και νησιωτική Ελλάδα. Η περίοδος του πολέμου αποτυπώνεται από τον φακό του Παπαδήμου με σκηνές από τη Μέση Ανατολή, το Ρίμινι, τα Δεκεμβριανά και πορτραίτα Ελλήνων και ξένων καλλιτεχνών και συγγραφέων, όπως των Μίνου Αργυράκη, Γιάννη Τσαρούχη, Ναταλίας Μελά,  Έλλης Λαμπέτη, Γιώργου Σεφέρη, Λώρενς Ντάρελ, Ζάν Κοκτώ, Austen Harrison, Γιώργου Κατσίμπαλη και πολλών άλλων ΔΗΜΗΤΡΗΣ ΠΑΠΑΔΗΜΟΣ - ΤΑΞΙΔΙΩΤΗΣ ΦΩΤΟΓΡΑΦΟΣ, ΦΩΤΟΓΡΑΦΙΕΣ 1943-1980 .

 Βιβλία με φωτογραφίες του Δημήτρη Παπαδήμου 

Robin Maugham. "Journey to Siwa", London, Chapman and Hall, 1950.
Patrick Balfour, "The Orphaned Realm. Journeys in Cyprus", London, Percival Marshall, 1951.
Lord Kinross (Patrick Balfour)/Dimitri, "Portrait of Greece", London, Max Parrish, 1956.
Lawrence, A.W./Dimitri Papadimos (Contributing Photographer), "Greek Architecture", Middlesex, Penguin Books, 1957.
Philip Sherrard/Dimitri (photographs), "The Pursuit of Greece", London, John Murray, 1964.
Philip sherrard/Dimitri (photographs), "The Pursuit of Greece", Athens, Denise Harvey & Company, 1987.ISBN	9780907978244
"Marathon", photos by Dimitri, Athens, Bible Travel Service, 1963.
John Campbell, K., "Honour, Family and Patronage: A Study of Institutions and Moral Values in Greek Mountain Community", Oxford, Clarendon Press, 1964.
Ντίνος Κονόμος, Στο Μουσείο Λαϊκής Τέχνης. Ναοί και μονές στη Ζάκυνθο, Αθήνα, εκδόσεις Ιονικής και Λαίκής Τραπέζης Ελλάδος, 1964.
Lord Kinross (Patrick Balfour)/Dimitri (Contributing photographer), "Portrait of Egypt", London, Andre Deutsch Ltd, 1966.
Kevin Andrews/Dimitri(Contributing photographer), "Cities of the World", Athens, London, Phoenix House, 1967.
Ιωάννης Τραυλός, "Νεοκλασσική Αρχιτεκτονική στην Ελλάδα", Αθήνα, Εμπορική Τράπεζα της Ελλάδος, 1967.
Edward Noel-Baker|"Looking at Greece", Philadelphia/New York, J.B.Lippincott Company.
John Campbell K. / Philip Sherrard / Dimitri(Photography by), "Modern Greece", London/New York, Praeger, 1968. Ernest Benn Ltd, 1968.Clarendon Press/Oxford University Press, 1974 ISBN 9780195197563
Σπύρος Βασιλείου, "Φώτα και σκιές", Αθήνα, S.Bontas, 1969.
Hassan Fathy / Dimitri Papadimos (Photographs), "Gourna: A Tale of Two Villages", Cairo, Ministry of Culture, 1969.1989
Hassan Fathy, "Construire avec le peuple", Paris, Jerome Martineau, 1970.Original from	the University of Michigan Digitized 8 May 2007
Hassan Fathy, "Architecture for the Poor", Chicago, London, The University of Chicago Press, 1973.
Δημήτρης Παπαδήμος, "Η Ελλάδα που φεύγει", Αθήνα, Ολκός, 1974.
Δημήτρης Παπαδήμος, "Η Ελλάδα που φεύγει", Αθήνα, Νέα Σύνορα/Λιβάνης, 1981.
Δημήτρης Παπαδήμος, "Σπέτσες", έκδοση Τουριστικού Ομίλου Σπετσών, 1980.
Εμμανουήλ Κάσδαγλης / Δημήτρης (φωτογραφίες), "Το αγλαότεχνο τυπογραφείο των αδελφών Ταρουσόπουλου", Αθήνα, ΄Αγρα, 1980.
James Steel, "The Hassan Fathy Collection, a Catalogue of Visual Documents at the Aga Khan Award for Architecture" , Bern, Aga Khan Trust of Culture, 1989.
Ian MacNiven, "Laurence Durrell, A Biography", London, Faber and Faber Ltd, 1998.ISBN 9780571172481
Μαρία Στασινοπούλου, "Χρονολόγιο Εργογραφίας Γεώργου Σεφέρη (1900-1971)", Αθήνα, Μεταίχμιο, 2000.
Ahmed Youssef, "Cocteau l'Egyptien", editions du Rocher/Jean Paul Bertrand, 2001.
Κωστής Λιόντης (επιμ.), "Ο Φωτογράφος Δημήτρης Παπαδήμος", Επτά Ημέρες-Η Καθημερινή, 14.10.2001.
"Η Ελλάδα στην Ευρωπαϊκή Ένωση, 20 χρόνια συμμετοχής", Ευρωπαϊκή επιτροπή στην Ελλάδα, Αθήνα, ΕΛΙΑ, 2001.
Richard Clogg (επιμ.), "Bearing Gifts, Humanitarian Aide to Greece in 1940s", St.Anthony's College Oxford, Palgrave Macmillan, 2008.ISBN 9780230500358
"Ethnographes et voyageurs, les defies de l'ecriture", Paris, Editins du comite des traveux historiques et scientifiques, 2008.
Δημήτρης Παπαδήμος, "Αγιος Νικόλαος, τοποι και άνθρωποι στη δεκαετία του '60", Δήμος Αγίου Νικολάου Κρήτης, Ίδρυμα Γ&Α Μαμιδάκη, 2008.
"Ιστορία του Ελληνικού Έθνους", 4π Ειδικές Εκδόσεις National Geographic, 2010.
"Λαϊκό τραγούδι:η αυθεντική ιστορία", 4π Ειδικές Εκδόσεις National Geographic, 2010.

Πορτραίτα του Δημήτρη Παπαδήμου

 Παραπομπές 

Εξωτερικοί σύνδεσμοι

«Ο φωτογράφος Δημήτρης Παπαδήμος» (PDF). Επτά Ημέρες. Η Καθημερινή.
Ταξιδιώτης φωτογράφος, Μορφωτικό Ίδρυμα Εθνικής Τραπέζης
Εκπαιδευτικά Προγράμματα Μ.Ι.Ε.Τ., Μορφωτικό Ίδρυμα Εθνικής Τραπέζης
Εκπαιδευτικό Έντυπο Σοφίας Πελοπονησσίου-Βασιλάκου 
Δημήτρης Παπαδήμος
Φωτογραφίες

Κατηγορία:Έλληνες φωτογράφοι